CHO จับมือ “EON Reality” ตัวแทนจำหน่ายซอฟต์แวร์ “ไทย-สปป.ลาว”
CHO จับมือ “EON Reality Inc.” เป็นตัวแทนจำหน่ายผลิตภัณฑ์และซอฟต์แวร์สำหรับใช้งานโลกเสมือนจริง ในประเทศไทยและสปป.ลาว
CHO จับมือ “EON Reality Inc.” เป็นตัวแทนจำหน่ายผลิตภัณฑ์และซอฟต์แวร์สำหรับใช้งานโลกเสมือนจริง ในประเทศไทยและสปป.ลาว
7 มิ.ย. 2565

บริษัท ช ทวี จำกัด (มหาชน) หรือ CHO เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัทฯ ได้ลงนามในสัญญาและได้รับแต่งตั้งเป็นพันธมิตรทางธุรกิจรวมถึงเป็นตัวแทนในประเทศไทยและสาธารณรัฐประชาธิปไตยประชาชนลาวจากบริษัท EON Reality Inc., ในการจัดจำหน่ายผลิตภัณฑ์และซอฟต์แวร์สำหรับใช้งานโลกเสมือนจริง (Virtual reality :VR) และโลกเสมือนจริงผสานสิ่งแวดล้อม (Augmented reality : AR) เพื่อใช้งานด้านศึกษา ฝึกอบรม รวมถึงการใช้งานในชีวิตประจำวัน
โดยการลงนามในสัญญาเป็นพันธมิตรทางธุรกิจกับ EON Reality Inc., ในครั้งนี้จะช่วยทำให้บริษัทฯ ได้รับการสนับสนุนการถ่ายทอดองค์ความรู้ การสร้าง Platform และเข้าถึงโครงข่ายเทคโนโลยีในโลกเสมือนจริงจาก EON Reality ที่มีประสบการณ์มากกว่า 23 ปี รวมถึงเครือข่าย Knowledge Metaverse ขนาดใหญ่ ซึ่งมีผู้ใช้งานมากกว่า 1.4 ล้านรหัสทั่วโลก ซึ่งจะเพิ่มความแข็งแกร่งในการทำธุรกิจกลุ่มเทคโนโลยีของ CHO ให้ขยายธุรกิจที่เกี่ยวข้องกับโลกเสมือนจริงในประเทศไทย และเป็นไปตามแผนธุรกิจ CHO Tech Rider 2030 ได้อย่างรวดเร็วขึ้น